Vrywillige heffings op wintergrane - ProAgri
by Specialist Writer 16th April 2021, 3:49 pm 41 Views Comments Off on Vrywillige heffings op wintergrane
Soos alombekend, is 'n alternatiewe trust vir die vordering van vrywillige wintergraanheffings deur die bedryf in plek gestel nadat die Nasionale Landboubemarkingsraad nie die bedryf se aansoek vir die voortsetting van statutêre heffings wou aanbeveel nie. Die trust staan bekend as die Suid-Afrikaanse Wintergraanbedryfstrust (SAWCIT).
Daar is dus sedert 1 Oktober 2020 geen heffings meer aan die Wintergraantrust (WCT) betaalbaar nie. Die vrywillige heffings van SAWCIT moet ook nie verwar word met en is heeltemal afsonderlik van die vrywillige heffings wat aan Graan SA betaalbaar is.
Die vrywillige heffings wat aan SAWCIT betaalbaar is, word gebruik om belangrike bedryfsfunksies te finansier. Voldoende deelname in die betaling van die heffings is dus kritiek, anders gaan die funksies skipbreuk lei tot nadeel van alle rolspelsers in die bedryf. Die finansiering van hierdie funksies verseker voedselsekerheid, tegnologiese vooruitgang, groter markdeursigtigheid en –integriteit, asook die monitering van oeskwaliteit. Hierdie aspekte is van die hoekstene waarop ons vrye mark gevestig is en wat die bedryf se wêreldwye mededingendheid verhoog.
Die belangrikste funksies wat met die vrywillige heffings van SAWCIT gefinansier sal word, is die Suid-Afrikaanse Graanlaboratorium (SAGL), die Suid-Afrikaanse Graaninligtingsdiens (SAGIS), asook verskeie belangrike navorsings- en transformasieprojekte. Daar is nie ander bronne van befondsing vir hierdie kritieke funksies ten behoewe van die bedryf nie en dus is oorbetaling van die vrywillige heffings van kardinale belang.
Koring R14,50 per metrieke ton
Gars R14,50 per metrieke ton
Hawer R6,00 per metrieke ton
Waarop is die SAWCIT vrywillige heffings betaalbaar?
wat deur of namens die produsent verwerk of geprosesseer word;
waarvoor 'n silo-sertifikaat uitgereik word.
Wie is verantwoordelik vir oorbetaling van die SAWCIT-heffings?
Die koper, verwerker, prosesseerder, invoerder, uitvoerder of persoon wat die silo-sertifikaat uitreik is verantwoordelik vir die oorbetaling van die heffings.
Die heffings word aan die Suid-Afrikaanse Wintergraanbedryfstrust (SAWCIT) betaal en die bankrekening is aan alle bedryfsrolspelers bekend gemaak, sowel as die BTW-registrasienommer van SAWCIT.
Wanneer word die SAWCIT-heffings betaal?
Die heffings moet verkieslik voor die einde van die maand, wat volg op die maand waarin die heffings gevorder is, aan SAWCIT oorbetaal word.